21 6 
III. AMPHIBIA. 
DE AMPHIBIORUM RESPIRATIONE NONNULLA. 
In rana bufone video clauso ore, continuo motitari mylohyoideos aliosque 
musculos sub maxilla inferiore , sursumque et deorsum moveri , saepe quoque 
e narium inferiore margine adscendere membranulam quasi valvulam , qui 
autem narium motus motui gulae non respondet. 
In rana temporaria video clauso ore motitari nares et marginem superio- 
rem parum elevatum descendere, eodem quoque tempore thoracis latera con- 
trahi aut aliquantum concidere , quod brevibus intervallis fere secundo horae 
minuto fit, inter quaslibet quaternas quinasve respirationes intervallum est 
paulo longius. 
In lacerta aquatica mediocris magnitudinis , altera dorso cristato , altera 
laevi, d. 26. Martii domum reportata sequentia observo. Postquam per duos 
dies in vase aqua pleno detinueram , exserunt caput ex aqua , in parietibus 
porcellanei vasis perpendicularibus glabrisque ascendunt multa cum conten- 
tione , etiam postquam saepe dejectae sunt , voluntque nunc extra aquam 
morari, inflantur mylohyoidei in bullam semiovotam , cujus medium etiam 
in angulum quandoque elevatur. In naribus nullum observo motum. 
Rana esculenta in vase aqua pleno nares extulit , ubi accessi demersa est, 
et paulo post aliquot aereas bullas ascendere vidi. 
Rana temporaria in aqua detenta mihi visa est melius aeris defectum ferre 
et naso non adeo frequenter et alte eminere quam rana esculenta. 
Lacerta palustris mylohyoideos celeriter movet follis instar. 
Colubrem illum parvulum vertice nigro (de quo infra) , A. 1793. d. 10. Sept. 
(inter medios lugubres campanarum boatus , quae quadraginta octo horarum 
continuo spatio Francos per totam Galliam ad ejiciendos hostes convocabant) 
immisi phialae Yitreae aqua plenae , clausae , ut nihil aeris superesset. Serpens 
